
ОБЩИНСКИ СЪВЕТ – ПИРДОП
2070 град Пирдоп, пл. „Тодор Влайков” №2; тел.: 07 181/51-12,
факс: 07 181/51 12  ,е-mail: obs@pirdop.egov.bg



П Р О Т О К О Л
№ 4

	Днес 25.04.2024г., от 17.30ч. в залата  на НЧ „Светлина 1910 г.” с. Душанци  се проведе редовно  заседание на Общински съвет – Пирдоп.
	В начало на  заседанието присъстваха 11 (единадесет) общински съветници, както  следва:
	Васил  Кафеджиев
	Деян Стоев
	Иван Джонгов
	Кристина Петкова
          Мария Бръмбева
	Ненко Павлов
	Ненко Ненчев 
	Силвия Георгиева
	Симеон Симеонов
          Станислав Готев
	Тодор Иванов

	Присъстват още: Ангел Геров – кмет на Община Пирдоп, Милена Мачканова- зам.кмет на община Пирдоп, Марияна Стоянова - Секретар на Община Пирдоп,  Златка Кънева - кмет на кметство Душанци, служители на ОбА- Пирдоп, представители на Общински търговски дружества, представители читалищата от община Пирдоп, граждани и медии. 
	Заседанието беше открито и ръководено от Кристина Петкова- Председател на ОбС-Пирдоп.
	К.Петкова: Уважаеми съветници, уважаема администрация, уважаеми жители на с.Душанци, граждани и медии,
	Откривам заседанието на Общински съвет-Пирдоп, на което към този момент  присъстват 11 общински съветници. Отсъстват общинските съветниците Георги Панов и Лало Кирилов.
	 Заседанието е законно и може да започне своята работа.Проектът за дневен ред е публикуван на сайта на община Пирдоп и е следния: 

1. Изказвания, питания, становища и предложения.

2. Доклад записка относно: Приемане на Декларация за подкрепа.
                                       Докл.: Кристина Петкова – Председател ОбС Пирдоп


3. Докладна записка относно: Приемане на годишен доклад за осъществените читалищни дейности и изразходваните от бюджета средства през 2023г. на НЧ «Светлина» - с. Душанци. 
                                                 Докл.: Ангел Геров- Кмет на Община Пирдоп

4. Докладна записка относно: Приемане на годишен доклад за осъществените читалищни дейности и изразходваните от бюджета средства през 2023г. на НЧ «Напредък 1869» - гр. Пирдоп.
                                                 Докл.: Ангел Геров- Кмет на Община Пирдоп

5. Докладна записка относно: Приемане на  Отчет за дейността и счетоводен баланс на „МЕДИЦИНСКИ ЦЕНТЪР І-ПИРДОП”  ЕООД за  2023г. 
				              Докл.: Кристина Петкова – Председател ОбС Пирдоп


6. Докладна записка относно: Отчет за дейността и годишен финансов отчет на „Пролет” ЕООД за 2023 г.
                                      Докл.: Кристина Петкова – Председател ОбС Пирдоп

7. Докладна записка относно: Отмяна на Решение №36, взето по Протокол №3 от заседание на Общински съвет – Пирдоп, провело се на 28.03.2024г
                                    Докл.: Кристина Петкова-Председател на ОбС-Пирдоп

8. Докладна записка относно: Кандидатстване на община Пирдоп за присъждане на Европейски етикет в Седма процедура „Европейски етикет за иновации и добро управление на местно ниво“.
                                                 Докл.: Ангел Геров- Кмет на Община Пирдоп

9. Докладна записка относно: Удължаване срока на възлагане изпълнението на услуга от общ икономически интерес (УОИИ) - грижа в дома по проект BG05SFPR002-2.001-0213-C01 „Грижа в дома в Община Пирдоп“, по процедура BG05SFPR002-2.001 „Грижа в дома” финансиран по Програма “Развитие на човешките ресурси” 2021-2027 г.
                                                  Докл.: Ангел Геров- Кмет на Община Пирдоп


10. Докладна записка относно: Проект на Правилник за дейността на Общински 
съвет - Пирдоп, неговите комисии и взаимодействието му с общинската администрация
                                                    Докл.: Кристина Петкова – Председател ОбС Пирдоп


11. Доклад записка относно: Прекратяване дейността на Временната комисия за 
актуализация на Правилника за организацията и дейността на Общински съвет-Пирдоп, неговите комисии и взаимодействието му с общинската администрация, избрана с Решение № 35/ 30.11.2023г. на ОбС-Пирдоп.
					 Докл.: Кристина Петкова – Председател ОбС Пирдоп


12. Докладна записка относно: Определяне представител на ОбС - Пирдоп за участие в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.
                                         Докл.: Кристина Петкова-Председател на ОбС-Пирдоп


13. Докладна записка относно: Определяне носител на наградата: "Даскал Тодор Пирдопски" за 2024 г.
                                      Докл.: Симеон Симеонов - Председател на ПКЗСПОВ

        В докладна под т.13 е допусната техническа грешка - записано 2023г., която грешка е коригирана на 2024г. и следва да се чете 2024г.
        	К.Петкова: Уважаеми съветници, 
	Оттеглям внесените от мен докладни записки, предвидени в дневния ред като т.10, а именно: Докладна записка относно: Проект на Правилник за дейността на Общински съвет - Пирдоп, неговите комисии и взаимодействието му с общинската администрация и т.11,: Доклад записка относно: Прекратяване дейността на Временната комисия за актуализация на Правилника за организацията и дейността на Общински съвет-Пирдоп, неговите комисии и взаимодействието му с общинската администрация, избрана с Решение № 35/ 30.11.2023г. на ОбС-Пирдоп.

К. Петкова: Предлагам, т.13 докладна записка относно: Определяне носител на наградата: "Даскал Тодор Пирдопски" за 2024 г. да се гледа на закрито заседание.

Уважаеми колеги, имате ли други  предложения по дневния ред? 

С. Готев: Относно дневния ред, питам поради какви мотиви оттегляте тези две докладни записки? Тези докладни записки бяха разковничето, за да не може да завърши предходната сесия. Може би ние сме единствения общински съвет, който не работи по нов правилник. 
К. Петкова: ОбС-Пирдоп има действащ правилник. Много от измененията в ЗМСМА не са отразени. Необходимо е да се прегледа обстойно правилника и този, който ще се приеме и изработи от временната комисия ще е  в синхрон със ЗМСМА и неговите параграфи.
Д. Стоев: На предходната сесия не казахте това.
К. Петкова: Има промени, който не са отразени.
С. Готев: Правилата, са влезли в сила още от февруари.

(Към работата на заседанието на ОбС-Пирдоп се присъединиха съветниците Лало Кирилов и Георги Панов. В залата присъстват 13 общински съветници.)

К. Петкова: Тези промени не са отразени и временната комисия ще продължи да работи.
С. Готев: Нашата група е предложила това, което смята за правилно да залегне в работата на общински съвет през последните 4 години. Направили сме необходимите постъпки, за да бъдат предложени първо на колегите в комисията и след това там където е необходимо да се запознаят и гражданите. 

Л. Кирилов: В понеделник обсъждахме на комисиите това, което комисията е свършила и г-н Готев като член на комисията не е свършил. Имаше няколко неясноти. Тук продължаваме да вменяваме вина на Председателя на ОбС или на председателя на комисията, но работата на всеки общински съветник е задължение да казва и да предлага това, което вижда като проблем. Ще спомена за качеството и работата на юриста, който беше предложен от г-н Готев, защото този правилник е изпратен за съгласуване с юриста. И тогава, когато се избираше този юрист, казах че той няма компетенциите и качествата да свърши тази работа и сега точно това се доказа. Този юрист не е открил съществени пропуски в работата на общинските съветници и тук се вменява вината на кой? На това, че членовете на комисията не са си свършили работата, която им е възложена от общинския съвет. Аз не смятам, че това е задължение само на един човек от общинския съвет, а е задължение на всеки един общински съветник и той е избран точно за това от суверена да си върши работата, която му е възложена по комисиите. Ако не му достигат компетенции, нека да пита адвокат, консултант или някой който да го посъветва по конкретна тема, а не само да политиканства, за да отчита някаква дейност. 
 С. Готев: Относно твърденията, които се пускат в пространството, пак ще кажа за колегите, които не са разбрали, че нашата група предложи неща на временната комисия, които смята, че са подходящи, работещи и сме се консултирали. Към този момент, аз лично не съм разговарял с адв. Чавдар Пенчев, доколкото разбрах, Председателя на ОбС се е консултирал. Никога не съм твърдял и няма да да го направя, че някой колега е виновен за това нещо. Не очаквайте да кажа кой е виновен. От вашата политическа формация присъстваха двама човека. Хубаво е да си гледаме вътре в къщичката вината и тогава да гледаме в другите формации, кой, кога и за какво е виновен. Като общински съветник, се чувствам отговорен, че нашата политическа група е внесла точните поправки и точните неща, които към този момент са в плюс към работата на ОбС – Пирдоп. 

К. Петкова:Други предложения? Няма. 

          Подлагам на гласуване: докладна записка относно: Определяне носител на наградата: "Даскал Тодор Пирдопски" за 2024 г. да се гледа на закрито заседание.
          Моля гласувайте. 
Гласували „за”:  Васил Кафеджиев, Георги Панов, Деян Стоев, Кристина Петкова, Лало Кирилов, Мария Бръмбева, Ненко Ненчев, Иван Джонгов,  Ненко Павлов, Симеон Симеонов, Силвия Георгиева, Станислав Готев и Тодор Иванов; 
          Гласували „против” : няма;
	Гласували  „въздържал се”: няма;

	На основание чл.21, ал.1,т.23 и ал.2 от Закона за местното самоуправление и местната администрация, след проведеното гласуване с 13 гласа „за”, както следва: 
Васил Кафеджиев, Георги Панов, Деян Стоев, Лало Кирилов, Иван Джонгов, Кристина Петкова,  Мария Бръмбева, Ненко Павлов, Ненко Ненчев, Силвия Георгиева, Симеон Симеонов, Станислав Готев и Тодор Иванов, 0 гласа „против” и 0 гласа „въздържал се”, Общински съвет-Пирдоп прие

РЕШЕНИЕ
№55
   	Общински съвет-Пирдоп реши Докладна записка относно: Определяне носител на наградата: "Даскал Тодор Пирдопски" за 2024г.  да се гледа на закрито заседание.
                               

	Поставям на гласуване проекта на дневен ред. Моля, гласувайте.
Гласували „за”:  Васил Кафеджиев, Георги Панов, Лало Кирилов, Кристина Петкова, Мария Бръмбева, Ненко Ненчев, Силвия Георгиева и Тодор Иванов; 
          Гласували „против” : няма; 
	Гласували  „въздържал се” – Деян Стоев, Иван Джонгов,  Ненко Павлов,  Симеон Симеонов, Станислав Готев

	На основание чл.21, ал.1,т.23 и ал.2 от Закона за местното самоуправление и местната администрация, след проведеното гласуване с 8 гласа „за”, както следва: 
Васил Кафеджиев, Георги Панов, Лало Кирилов, Кристина Петкова,  Мария Бръмбева, Ненко Ненчев, Силвия Георгиева и Тодор Иванов, 0 гласа „против” и 5 гласа „въздържал се”, Деян Стоев, Иван Джонгов, Ненко Павлов, Симеон Симеонов, Станислав Готев,  Общински съвет-Пирдоп прие


РЕШЕНИЕ
№56
	I.Общински съвет-Пирдоп реши заседанието да протече при следния
ДНЕВЕН РЕД:

      
1.  Изказвания, питания, становища и предложения.

2. Доклад записка относно: Приемане на Декларация за подкрепа.
                                       Докл.: Кристина Петкова – Председател ОбС Пирдоп


3. Докладна записка относно: Приемане на годишен доклад за осъществените читалищни дейности и изразходваните от бюджета средства през 2023г. на НЧ «Светлина» - с. Душанци. 
                                                 Докл.: Ангел Геров- Кмет на Община Пирдоп

4. Докладна записка относно: Приемане на годишен доклад за осъществените читалищни дейности и изразходваните от бюджета средства през 2023г. на НЧ «Напредък 1869» - гр. Пирдоп.
                                                 Докл.: Ангел Геров- Кмет на Община Пирдоп

5. Докладна записка относно: Приемане на  Отчет за дейността и счетоводен баланс на „МЕДИЦИНСКИ ЦЕНТЪР І-ПИРДОП”  ЕООД за  2023г. 
				              Докл.: Кристина Петкова – Председател ОбС Пирдоп

6. Докладна записка относно: Отчет за дейността и годишен финансов отчет на „Пролет” ЕООД за 2023 г.
                                      Докл.: Кристина Петкова – Председател ОбС Пирдоп

7. Докладна записка относно: Отмяна на Решение №36, взето по Протокол №3 от заседание на Общински съвет – Пирдоп, провело се на 28.03.2024г
                                    Докл.: Кристина Петкова-Председател на ОбС-Пирдоп

8. Докладна записка относно: Кандидатстване на община Пирдоп за присъждане на Европейски етикет в Седма процедура „Европейски етикет за иновации и добро управление на местно ниво“.
                                                 Докл.: Ангел Геров- Кмет на Община Пирдоп

9. Докладна записка относно: Удължаване срока на възлагане изпълнението на услуга от общ икономически интерес (УОИИ) - грижа в дома по проект BG05SFPR002-2.001-0213-C01 „Грижа в дома в Община Пирдоп“, по процедура BG05SFPR002-2.001 „Грижа в дома” финансиран по Програма “Развитие на човешките ресурси” 2021-2027 г.
                                                  Докл.: Ангел Геров- Кмет на Община Пирдоп

10. Докладна записка относно: Определяне представител на ОбС - Пирдоп за участие в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.
                                         Докл.: Кристина Петкова-Председател на ОбС-Пирдоп

11. Докладна записка относно: Определяне носител на наградата: "Даскал Тодор Пирдопски" за 2024 г.
                                      Докл.: Симеон Симеонов - Председател на ПКЗСПОВ



	Преминаваме към т.1 от дневния ред. Имате думата за изказвания, питания, становища и предложения.

	Отношение взеха: 
	А. Геров: Уважаеми съветници и жители на с. Душанци, искам да се извиня, че ще напусна заседанието, тъй като днес има една мащабна инвестиция на територията на Община Пирдоп. Днес, е първата копка на инвестицията на Аурубис- България, която възлиза на 800 мил. лв.  Тя е свързана с разширяване на производството на електролитна мед, нова инсталация и  два фотоволтаични парка. В 19.30ч. трябва да бъда в гр. София. Имаме 10 мин. и ако има някакви наложащи въпроси, моля да ми се зададат.
          Г-жа Мачканова ще ме замести и ще докладва внесените от мен дзокладни записки. 	И преди да ми зададете въпроси, г-жо Председател, обръщам се към Вас и към целия Общински съвет, недопустимо е общински съветници да показват непристойни жестове на заседания на комисии на техническите секретари на общинския съвет. Ще моля, оттук нататък да си имаме уважението и както общинска администрация уважава общинския съвет, нека и общинските съветници да уважават общинска администрация.
	Все пак лицето на община Пирдоп не е само администрацията, а е и общинския съвет. 
Н. Павлов: Кога ще се случи асфалтирането на водния проект в Пирдоп? 
А. Геров: Асфалтирането на улиците, които се изпълняват по водния проект ще започне след около месец и половина. Необходимо е известно време, за да доулегнат слоевете. Колкото и да е плътно насипването след известно време се наблюдава пропадане. Трябва малко търпение. При изпълнението на водния проект, също имаше пропадане, защото с материала, с които беше засипано не беше трошен камък. Знам за сигналите. При детска градина „Чуконяни” оросяваме. Знам, че е неприятно, но трябва да изтърпим малко. 
Н. Ненчев: Питането ми е дали първо ще се остави тръбната мрежа и после ще се асфалтира или в някой участъци ще се асфалтира преди да са завършени строително-монтажните работи?
А. Геров: Само ул. „Кирил и Методий” е останала за разкопанване. Необходимо е известно време, за да се случи естественото слягане. В това мокро време не е подходящо да се асфалтира. Остава една много сложна част за подмяна на водопровода и тя е довеждащия водопровод, който слиза по ул. „Славци”. Участъка е от 250 до 300м., но там няма да има асфалтови дейности.
С. Симеонов: Г-н Геров, как ще се асфалтира?
А. Геров: В зоната на изкопаното.
С. Сименово: Не може ли да се помисли по някаква програма да се направи асфалт.
А. Геров: В момента няма възможност за направата на целия асфалт.
Улиците, по които няма асфалт по проект не са предвидени за асфалтиране. В момента разработваме проекти за асфалтиране на улици в гр. Пирдоп по мярка 7.2, където с приоритет са улиците, по които никога не е имало асфалт. Но там трябва да имаме работен проект. Тази година наблягаме на изготвянето на проекти за рехабилитеране на улици и тротоари в община Пирдоп. Ако остане за догодина финансиране чрез капиталови разходи по капиталовата програма на община Пирдоп, ще бъдат заложени за асфалтиране на улици и подмяна на асфалтони настилки и междублокови пространства. С капиталовата програма за тази година са предвидени 26 улици в с. Душанци за рехабилитиране. На 8 май изтича срока за подаване на оферти. Тогава ще бъдат отворени офертите и ако няма обжалване се надявам, че в началота на юни месец ще имаме договор с избран изпълнител и ще искаме аванс от МРРБ за започване на дейностите по реновиране на улиците в Душанци. 
	С. Симеонов: Сигурно ли е, че ще дойдат пари?
А. Геров: Това е разписано в Закона за държавния бюджет. Ако държавата нарши Закона за държавния бюджет, кои сте Вие, кой съм аз – тогава трябва да отидем на жълтите павета и да им поискаме отговор. 
С. Симеонов: Получи се информация, че се получава дупка в държавата от 3 мил. лева и доколкото съм запознат първо тези пари режат. Те са само обещани.
А. Геров: Бюджета е правен по разчети, по които тези пари са предвидени. Това касае 265 общини в България. Община Пирдоп има подписано споразумение.
С. Симеонов: Държавата ще продължи ли да ни взима капиталовите разходи?
А. Геров: От догодина ще почна да ги взимам.
С. Готев: Изпълнението на водния проект е наболял проблем. Улици, които нямат асфалт, няма да имат асфалт. Улици, които са прокопани ще бъдат асфалтирани само там където е прокопано и заложено по проект. Питането ми е:  В участъците, където изпълнителя е нарушил асфалтовата настилка, какво ще се случи там? Ще има ли възстановяване или няма да има? Другата ми препоръка е относно неврологичните точки в града – детски градини, основното училище, но да не забравяме и района на източната част на Пирдоп, където ежедневно минават общинските камиони и жители на община Пирдоп, които изхвърлят своите отпадъци на депото. Изключително е  запрашено. И там живеят хора, наши съграждани. В лични разговори с тях съм останал с убеждението, че тези хора са забравени. Трафикът е изключително голям. Ако може в неврологичните точки да бъде включено това трасе, за да може да се оросява до приключване на водния проект, за да се намалят праховите емисии. 
	А. Геров: И аз разговарям с хората. Да, не им е приято да им пуши, но може би защото и Вие имате имот там и заради това го казвате. На Вас Ви пуши явно. Има изготвен график за асфалтиране на най-болните точки. На ул. „Кирил и Методий” ще и трябва малко време да постои. Поне един месец. Нека да изтърпим малко. Знам, че е неприятно. Така е. Района около основното училище ще бъде асфалтиран тогава, когато настилката улегне. 
 	С. Готев: Найстина съм разговарял с хората и аз лично нямам имот там. Казах го не да влизам в лични нападки към някого, а с ясната цел и идея, че там живеят наши съграждани, които са отхвърлени. За ул. „Кирил и Методий” аз не искам да нося отговорност, но аз лично видях с очите си, как земната маса беше върната и наистина ще бъде необходимо дълго време да улегне, за да може асфарлта да се закрепи върху 40-50 см. каменна фракция, която е положена, за да може наистина да бъде изпълнен водния проект както трябва и да няма проблем. 
	А. Геров: Нападките ги направете в прокуратурата, вече станахте банален.
К. Петкова: Обръщам се към присъстващите на сесията жители на Душанци, ако имат въпроси или изказвания към кмета на Община Пирдоп, нека да ги отправят, тъй като той е служебно ангажиран и му се налага да напусне заседанието.
Г-жа Димка Георгиева: Изказвам благодарност за оказаната помощ от Общинския съвет и кмета на Община Пирдоп на пенсионерския клуб. Благодари и за подкрепата на читалищищната дейност в селото.

 (Г-н Ангел Геров напусна заседанието.)

М. Бръмбева: Бихте ли дали информация за подписаната парньорска програма с „Аурубис”? Там е предвидено, че ще има ремонтиране на детски площадки. Каква сума е отпусната от Аурубис?
М. Мачканова: Не мога да Ви дам конкретни цифри, но г-жа Стоянова ще Ви даде информация. 
М.Стоянова: Предвижда се изграждането на 13 бр. детски площадки на територията на Пирдоп и Душанци. В 4-те детски градини ще бъдат премахнати стари съоръжения, които не са годни за употреба. Ще бъдат изградени и нови площадки. В Душанци ще бъде изградена още една детска площадка. Към настоящия момент набираме оферти, като предложения от фирми така и от директорите на детските заведения , които ще изпратим на „Аурубис”. След което е техен ангажимент. Престои изграждането на скейп писта на територията на стадиона. По отношение на цифри не мога да кажа, към момента. 
Н.Ненчев: Г-жо Мачканова от известно време е оградена автогарата. Имате ли информация? Искам да изкажа благодарност към кмета, че около автогарата е изчистено и чрез мен хората изказват своята благодарност. Същите тези хора питат, дали е възможно зелените зони да бъдат забранени за паркиране на  автомобили?
М. Мачканова: Автогарата се руши и същата е оградена, с цел предотвратяване от  инциденти. Проведохме среща с г-н Батаклиев по проблема за това, че тя се руши. В момента тя е заградена, за да няма лоши последствия. След разговор с фирмата, автогарата е оградена.
Н. Ненчев: Там се поставяха избирателни списъци. За яснота на хората, къде ще се поставят сега?
М. Стоянова: Ще се помисли по въпроса .
И. Джонгов: Постоянната комисия по обществен ред, култура, младежта, спорт и туризъм към Общински съвет-Пирдоп проведе две заседания, свързани с   разпределение на финансовите средства по партньорската програма, които „Аурубис” предоставя на спортните клубове. Имаше колеги, които не бяха членове на комисията и присъстваха. Успяхме да разпределим по оптимален начин парите за клубовете, но това не попречи пак да бъдем нападнати по някаква индиректна линия, че какви сме ние и защо взимаме отношение. Г-н Кирилов ако иска да каже, с какво сме заслужили това отношение. Каза, че и предната комисия не си е свършила работата. Предната комисия по правилника не си е свършила работата и тази вероятно не си я е свършила. Не мога да схвана, каква Ви е идеята. Чух изказвания по повод на работата на комисията. 
Л. Кирилов: Правомощията на общинския съвет са разписани в Конституцията и в ЗМСМА. Тези средства въобще не влизат в бюджета на община Пирдоп. Това са взаимоотношения между дарителя и клубовете. Да, има програма, която се предлага от кмета и комисията няма как да взима решения. Ако се взима решения за разпределяне на средства, те първо трябва да влезнат в общината, да се грасуват в общински съвет, да има предложения. След това ние можем да кажем, че  разпределяме средства. Второ: Ние даваме предложение и тази комисия може да даде предложение на кмета, за което да говори с дарителя и дарителя да се съобрази с това нещо. Няма как да се разпределят средства, които не влизат в бюджета на общината. Хубаво е да се познават Конституцията, ЗМСМА, с които работим и правилниците и как да се взимат решение и кои са компетенциите на общинския съвет.
И. Джонгов: Имаме правилник, където е записано, че тази комисия разпределя целево тези средства. След като Вие оспорвате дейността на комисията, защо не го заявихте и не дойдохте на заседанието и да направете предложение, да се направи промяна в правилника и тази комисия да спре да разпределя тези средства. 
Л. Кирилов: Тази комисия прави предложение за финансиране на спортните клубове. Подписват се договори между „Аурубис- Бълария” и спортинет клубове. Нито кмет, нито общински съвет е страна по договора. 
Това е цялата процедура, няма дарение под условие. Не може някой да бъде заставен да дарява пари. Това по принцип са едни правни механизми. 
С. Готев: Това е втората тема, която е изключително важна. Аз присъствах на заседанието на комисията и вместо тези пари, които компанията дава, за да подпомага спорта, така се получава, че те скарват или общинските съветници, или скарват  клубовете и нас общинския съвет. Съгласявам се с това, което казва колегата, но има решение на ОбС, където трябва да бъдат разпределени точно тези пари. Ние нямаме силата,  като общински съветници да разпределяме даренията. От медиите разбрах, че община Пирдоп ще получи 1 мил. лв. по парньорската програма. Когато община Пирдоп получи 1 мил. лв. един единствен човек се разплаща и определя, а когато става въпрос за 80 хил.лв. за спорта „хвърляме ги на кучетата” да се карат хората.
К.Петкова: На следващо заседание ще направим промяна и мисля, че дебата по този въпрос приключи.
В.Кафеджиев: Разпределението на тези средства става по желание на дарителя. Дарителят желае тази комисия да ги разпредели и затова го правим. Ако смятате, че не е така, тази комисия да спред да разпределя средтва. Аз няма да участвам в такива комисии, защото това е подигравка. Няма такова решение на Общинския съвет, но волята на дарителя е комисията по обществен ред, култура, младежта, спорт и туризъм към Общински съвет-Пирдоп да разпределя тези средства.
З.Кънева: Искам да изкажа своята благодарност за проявената инициатива и оказаната помощ при извършване на ремонтните дейности на канавката и подхода към детската градина. Искам да благодаря и на пенсионерския клуб и на читалището, за това, че през последните години успяваме да остане едно партньорство. През последната седмица зарадвахме малките деца с малки масички, които изработихме с помощта на г-н Гочев от „Даркомет”, община Пирдоп, пенсионерския клуб, успяхме да ги направим и да ги поставим на две места в селото. Благодаря на всички, които се включват. В Душанци вече има раздвижване на гражданската общност, апелирам за още повече инициативи. 

	К. Петкова: Има ли други изказвания? Няма. 

К. Петкова: Преминаваме към точка 2. от дневния ред,  а именно Докладна записка относно: Приемане на Декларация за подкрепа, с която ще Ви запозная.

 	Уважаеми госпожи и господа общински съветници,
	Във връзка с възникнала необходимост от почистване на речните корита на реките “”Тополница”, “Куфарита” и “Дебелска” от прорасли дървета и храсти, също така  и участъци със силно намалена проводимост, критични точки като мостове, многократно от 2020 година до момента, са изпращани уведомителни писма от Кмета на община Пирдоп  до Басейнова дирекция “Източнобеломорски район” Пловдив и  до Областния управител, с молба за предприемане на навременни и превантивни действия по  законов ред, с оглед  минимизиране рисковете при силно критични ситуации на аварии и бедствия, но единственото, което се е случило до момента е било  свикването на Междуведомствена комисия през 2021 година. Поради липса на финансови средства реални дейности по процедура не са били извършени. Тъй като местонахождението на реките е в извънурбанизираната зона на село Душанци, съгласно разпоредбите на чл. 138, ал.5  чл. 140, ал.3 от Закона за водите , отговорността е изцяло в правомощията на Областния управител.
	Повече от  10 години коритата на реките не са почиствани, а след наводненията от 2022г. в района на Карлово, както и в други  части от “Средна гора” положението е критично. 
	Като отчитам и редица други фактори, които имат пряко отношение към казуса като местоположение на селото във високопланински район, сечищата на ДГС “Пирдоп”, наличието на високо рисков язовир, какъвто е статута на яз. “Душанци”, смятам че съществува опасност за населението и техните имоти при евентуални бедствия и аварии. 
Предвид гореизложеното предлагам на Общински съвет- Пирдоп да подкрепи проекта за за  решение:
	Общински съвет – Пирдоп, на основание чл.21, ал.1, т.23 и ал.2 от Закона за местното самоуправление и местната администрация и чл. 100 от Правилника за организацията и дейността на ОбС - Пирдоп,неговите комисии и взаимодействието му с ОбА:
	Приема Декларация за подкрепа със следното съдържание:
	Ние, общинските съветници в Общински съвет- Пирдоп, изразяваме категоричната си подкрепа към Кмета на община Пирдоп и Кмета  на село Душанци в усилията им за търсене на законови решения за спешни мерки по почистване на речните корита, които са изцяло в правомощията на Областния управител на София област.
	Споделяме тревогите на жителите на село Душанци, че има опасност от наводнения при евентуални поройни дъждове. 
	Позовавайки се на Закона за водите, който гласи, че “водите са жизнено важен ресурс и общо наследство, което се опазва и защитава и  по-конкретно Чл. 2. (Изм. - ДВ, бр. 65 от 2006 г., в сила от 11.08.2006 г.) (1) Целта на закона е да осигури интегрирано управление на водите в интерес на обществото и за опазване на здравето на населението, както и да създаде условия за:......Чл. 2а, ал.2, т.7(нова - ДВ, бр. 61 от 2010 г.) предотвратяване или намаляване на вредните последици за човешкия живот и здраве, околната среда, културното наследство и стопанската дейност, свързани с вредното въздействие на водите.”
	Настояваме пред  Областната управа на София област,  да се предприемат всички необходими законови мерки в спешен порядък, за да се гарантира сигурността, живота и здравето на жителите на село Душанци.
	Като разчитаме на разумността  и отговорността на държавните институции, вярваме, че с общи усилия ще успеем да отговорим на очакванията на заинтересованите страни.
	Това е изготвената декларация, която ще бъде изпратена до Областния управител на Софийска област.
                                                                           
Давам думата на г-жа М.Бръмбева- Председател на Постоянната комисия по икономика, общинска собственост и  инвестиционна политика към ОбС-Пирдоп.

	М.Бръмбева: На проведеното  заседание на постоянната комисия докладната записка беше разгледана и проекта за решение беше подкрепен единодушно с 5 гласа „за“.
	К.Петкова: Имате думата за изказвания по Докладната  записка.
Отношение взеха:
С. Сименов: Какво ще постигнем с тази декларация? Написана е с едни красиви думи, но смятате ли, че ще постигне ефект?
З. Кънева: Смятам, че когато цялата общност канализира услилията и акцентира върху един проблем, няма как Областния управител да не обърне внимание. При посещение на Областния управител в с.Душанци, беше поет ангажимент да започне проектиране. Процедурата е дълга. Становището на Басейнова дирекция е, че в района  има доста защитени зони.
С. Готев: Изказвам лично мнение в подкрепа на декларацията. Единствено с общи усилия може да постигнем успех. Призовавам и колегите да гласуват положително и който може да въздейства и да помогне -да го направи.
М. Минчева: Ще се предприемат ли действия за извършване на рехабилитация на компроментирани участъци по реките в Пирдоп?
М. Мачканова: Въпроса ще бъде отправен към г-н Геров.
	К.Петкова: Колеги, има ли изказвания по докладната записка? Няма. 
	Колеги поставям на гласуване проекта за решение от докладната записка, а именно: На основание чл.21, ал.1, т.23 и ал.2 от Закона за местното самоуправление и местната администрация и чл. 100 от Правилника за организацията и дейността на ОбС - Пирдоп,  Общински съвет – Пирдоп Приема Декларация за подкрепа, с която вече ви запознах.  
	Моля, гласувайте: 
	Гласували „за”:  Васил Кафеджиев, Георги Панов, Деян Стоев, Иван Джонгов,  Кристина Петкова, Лало Кирилов, Мария Бръмбева, Ненко Ненчев, Ненко Павлов,  Симеон Симеонов, Силвия Георгиева, Станислав Готев и Тодор Иванов; 
          Гласували „против” – няма; 
	Гласували  „въздържал се” – няма;

	На основание чл.21, ал.1, т.23 и ал.2 от Закона за местното самоуправление и местната администрация и чл. 100 от Правилника за организацията и дейноста на ОбС - Пирдоп, и след проведено гласуване с 13 гласа „за”, както следва: Васил Кафеджиев, Георги Панов, Деян Стоев, Иван Джонгов,  Кристина Петкова, Лало Кирилов, Мария Бръмбева, Ненко Ненчев, Ненко Павлов,  Симеон Симеонов, Силвия Георгиева, Станислав Готев и Тодор Иванов; 0  гласа  „против”  и 0 гласа „въздържал се”, Общински съвет-Пирдоп прие

РЕШЕНИЕ
№57

1. 	Приема Декларация за подкрепа със следното съдържание:

Ние, общинските съветници в Общински съвет- Пирдоп, изразяваме категоричната си подкрепа към Кмета на община Пирдоп и Кмета  на село Душанци в усилията им за търсене на законови решения за спешни мерки по почистване на речните корита, които са изцяло в правомощията на Областния управител на София област.
Споделяме тревогите на жителите на село Душанци, че има опасност от наводнения при евентуални поройни дъждове. 
Позовавайки се на Закона за водите, който гласи, че “водите са жизнено важен ресурс и общо наследство, което се опазва и защитава и  по-конкретно Чл. 2. (Изм. - ДВ, бр. 65 от 2006 г., в сила от 11.08.2006 г.) (1) Целта на закона е да осигури интегрирано управление на водите в интерес на обществото и за опазване на здравето на населението, както и да създаде условия за:......Чл. 2а, ал.2, т.7(нова - ДВ, бр. 61 от 2010 г.) предотвратяване или намаляване на вредните последици за човешкия живот и здраве, околната среда, културното наследство и стопанската дейност, свързани с вредното въздействие на водите.”
	Настояваме пред  Областната управа на София област,  да се предприемат всички необходими законови мерки в спешен порядък, за да се гарантира сигурността, живота и здравето на жителите на село Душанци.
	Като разчитаме на разумността  и отговорността на държавните институции, вярваме, че с общи усилия ще успеем да отговорим на очакванията на заинтересованите страни.
         
К.Петкова: По т.3. от дневния ред давам думата на г-жа Мачканова, да ни запознае с Докладна записка относно: Приемане на годишен доклад за осъществените читалищни дейности и изразходваните от бюджета средства през 2023г. на НЧ «Светлина» - село  Душанци.

	М. Мачканова: Тъй като вносители са председателите на читалищата, давам думата на г-жа Татяна Драгоева, за да представи  докладната записка.
	Т. Драгоева: Уважаеми съветници, документите са Ви представени в писмен вид. Видно от отчета е, че програмата е изпълнена.
	К.Петкова: Давам думата на председателите на постоянните комисии, за да ни запознаят  със становищата си.
	И.Джонгов: ПК ОРКМСТ разгледа докладната записка и единодушно подкрепи проекта за решение.
	М.Бръмбева: ПК ИОСИП и след проведеното гласуване с 4 гласа „за” проекта за решение беше подкрепен.
	
	К.Петкова: Има ли изказвания по докладната записка?
	Отношение взеха:
М. Бръмбева: Какви финансови средства читалище НЧ” Светлина 1910” – с. Душанци е получило от бюджета на община Пирдоп, като изключим делигираните от държавата дейности.
З. Кънева: Не мога да дам информация за точните цифри.

	К.Петкова: Има ли други изказвания? Няма. 
	Поставям на поименно гласуване следния проект за решение:
	На основание чл.21, ал.1, т.6 и т.23 от Закона за местно самоуправление и местната администрация и във връзка с чл.26а, ал.2 и ал.5 от Закона за народните читалища, Общински съвет – Пирдоп, приема Годишен доклад за осъществените читалищни дейности и изразходваните от бюджета средства през 2023 г. на НЧ” Светлина 1910” – с. Душанци.  Моля, гласувайте.
Резултати от гласуването: (Г-жа Кристина Петкова – не участва при гласуването).
	Гласували „за”: Васил Кафеджиев, Георги Панов, Деян Стоев, Иван Джонгов,  Лало Кирилов, Мария Бръмбева, Ненко Ненчев, Ненко Павлов, Симеон Симеонов, Силвия Георгиева, Станислав Готев и Тодор Иванов.
          Гласа „против” – няма.
          Въздържал се”–няма.

	На основание чл.21, ал.1, т.23 от Закона за местно самоуправление и местната администрация и във връзка с чл.26а, ал.2 и ал.5 от Закона за народните читалища, след проведеното поименно гласуване с 12 гласа, както следва: 12 гласа „за”, както следва: Васил Кафеджиев, Георги Панов, Деян Стоев, Иван Джонгов,  Лало Кирилов, Мария Бръмбева, Ненко Ненчев, Ненко Павлов,  Симеон Симеонов, Силвия Георгиева, Станислав Готев и Тодор Иванов; 0  гласа  „против”  и 0 гласа „въздържал се”, Общински съвет-Пирдоп прие

РЕШЕНИЕ
№58
	Общински съвет – Пирдоп  приема Годишен доклад за осъществените читалищни дейности и изразходваните от бюджета средства през 2023 г. на НЧ” Светлина 1910” – с. Душанци 

 	К.Петкова: Преминаваме към т.4.от дневния ред.
[bookmark: _Hlk164962511]Давам думата на г-жа Мачканова, за  да ни представи Докладна записка относно: Приемане на годишен доклад за осъществените читалищни дейности и изразходваните от бюджета средства през 2023г. на НЧ «Напредък 1869» - гр. Пирдоп.

	Г-жа М. Мачканова- зам. кмет на Община Пирдоп: 
	Уважаеми госпожи и господа общински съветници,
	Съгласно Закона за народните читалища, Председателят на читалището представя ежегодно до 31 март пред Кмета на общината и Общинския съвет доклад за осъществените читалищни дейности в изпълнение на годишната Програма за развитие на читалищната дейност и за изразходваните от бюджета средства през предходната година. Давам думата на г-жа Божкова - Председател на НЧ «Напредък 1869» - гр. Пирдоп.
	Н. Божкова: Уважаеми съветници, представили сме на вниманието Ви изпълнения календарен план през миналата година за дейността на читалището. Постигнати бяха значителни успехи, в това число и спечеления медал „Гранд при“. 
К.Петкова: Давам думата на председателя на ПК ОРКМСТ, г-н Джонгов, за да ни запознае със становището на комисията.
	И.Джонгов: Комисията разгледа внесения годишен доклад и предлага на ОбС-Пирдоп да подкрепи проекта за решение от докладната записка.
	К.Петкова: Давам думата на г-жа М.Бръмбева, за да ни запознае със становището ПК ИОСИП.
	М.Бръмбева: Комисията разгледа годишния  доклад за осъществените читалищни дейности и изразходваните от бюджета средства през 2023г. на НЧ «Напредък 1869» - гр. Пирдоп и подкрепи проекта за решение от докладната записка.
	К.Петкова: Чухме становищата на постоянните комисии. Имате думата за изказвания.
	Отношение взеха: 
 	М. Бръмбева: Каквъв е размера на  сумата,  предоставена от бюджета на община Пирдоп  за нуждите на читалището?
Н. Божкова: Получената сума е в размер на 2 500лв. В справката си позволихме да опишем  и средствата от парньорската програма. 
С. Сименов: Забравили сте да запишете участието си в изборите.
К. Петкова: Не е по темата.
Ако имате въпроси само по темата, по същество.
Н. Ненчев: Поздравявам дейците на двете читалища за богата дейност, която развиват. Организирането на лятно училище е много популярно. Благодаря.
Тодор Иванов: Подкрепям дейността на читалищата и програмата на Влайковите дни, в която и те имат участие. Читалището ще кандидатства ли отново по проекти?
Н. Божкова: Ние кандидатстваме всяка година.
И. Джонгов: Аз и на комисията Ви поздравих за дейността и отново Ви поздравявам.
М. Бръмбева: Оттук насетне, какво се случва със собствеността на читалището, какво то ще предложи на гражданите?
 	К. Петкова: Това не е по темата.
	К.Петкова: Има ли други предложения? Няма.

	Поставям на поименно гласуване следния проект за решение:
	На основание чл.21, ал.1,т.6 и т.23 от Закона за местно самоуправление и местната администрация и във връзка  с чл.26а, ал.2 и ал.5 от Закона за народните читалища,   Общински съвет – Пирдоп  приема Годишен доклад за осъществените читалищни дейности и изразходваните от бюджета средства през 2023 г. на НЧ” Напредък 1869” – гр. Пирдоп
Моля, гласувайте поименно.
Резултати от гласуването:
	Гласували „за”: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Павлов, Ненко Ненчев,  Силвия Георгиева, Симеон Симеонов, Станислав Готев и Тодор Иванов;
	 Гласа „против” – няма и „въздържал се” – няма

	На основание чл.21, ал.1, т.23 от Закона за местно самоуправление и местната администрация и във връзка  с чл.26а, ал.2 и ал.5 от Закона за народните читалища  и след проведеното поименно гласуване с 13 гласа за», както следва: Васил  Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Павлов, Ненко Ненчев, Силвия Георгиева, Станислав Готев, Симеон Симеонов и Тодор Иванов; 0 гласа „против” и 0 гласа „въздържал се”, Общински съвет-Пирдоп прие
РЕШЕНИЕ
№59

	Общински съвет – Пирдоп  приема Годишен доклад за осъществените читалищни дейности и изразходваните от бюджета средства през 2023 г. на НЧ” Напредък 1869” – гр. Пирдоп

	К. Петкова: Обявявам 10 мин. почивка  
(ПОЧИВКА)
	
	К. Петкова: Почивката свърши. Заседанието продължава своята работа в                    присъствие на всички 13 общински съветници.


	К.Петкова: Преминаваме към т.5. от дневния ред,  Докладна записка относно: Приемане на  Отчет за дейността и счетоводен баланс на „МЕДИЦИНСКИ ЦЕНТЪР І-ПИРДОП”  ЕООД за  2023г.
				           
	Уважаеми общински съветници,
	Предвид правомощията на ОбС-Пирдоп по чл.13 ал.1,т.1 от Наредба за 
условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност, представям на вниманието Отчет за дейността и счетоводен баланс на „Медицински център I –Пиpдоп” ЕООД за 2023г.
	Видно от представения отчет е, че 2023г. се характеризира с изпълнение предмета на дейност на дружеството в описаните в отчета  направления. Предметът на дейност на лечебното заведение изцяло е подчинен на целта, за оказване на качествена и навременна помощ, в съответствие с мед.стандарти и изисквания на НЗОК.
	В МЦ се извършва специализирана извънболнична медицинска помощ  в областта на  кардиологията, нефрологията и гастроентереологията. Амболаторната дейност на центъра се допълва от работата на една обща лечебно- контролна комисия.
	Анализът на дейността показва, че през кабинетите на центъра са   реализирани 4 599 първични и 3148 вторични прегледи. През годината са извършено и диспансерно наблюдение на 1231 пациента, което е с около 15% по-малко спрямо 2022г.
	Общият извод е, че през 2023г. МЦ осигурява на населението в района бръз достъп до по- висока технологични и диагостични услуги.
	Общата лекарска  експертна комисия  допринася за дейността на центъра, като през 2023г. е разгледала 787бпоя експертни решения.
	Отчетният период за дружеството се характеризира с постъпления на средства от различни видове приходи в размер на 410 179 лв. 
	Най- голям обем са приходите по договор с РЗОК- 71%
	Приходи от платени медицински услуги формират 11%;
	Групата на „ други приходи” заема дял от 9% в структурата.
	Останалите приходни източници са приходи от договори с юридически лица, дарения, субсидия и потребителски такси в общ размер на 9%.
	
	Анализът на разходите на дружеството през отчетния период показва, че техния обем като цяло през 2023г. се е увеличил с 2,5% спрямо предходната 2022г.
	Основният дял от обема на разходите на дружеството са разходи за заплати на работещите в МЦ, които са 34,6%, следвани от разходи за външни услуги – 35%, които са свързани с прякото изпълнение на лечебната  дейност в центъра.
	Извършената през отчетния период лечебно – диагостична дейност, реализираните от нея приходи и направените за нея разходи формират положителен финансов резултат
За дружеството в размер на 5622.76 лв.
	В заключение бих искала да поздравя д-р Стоянов и неговия екип за добрите резултати, които са постигнали през отчетния период.
	Д-р Стоянов, имате думата за допълнения по внесения отчет.
	Д-р Пламен Стоянов: Това са само цифри. Искам да Ви кажа, че преди 3 години, започнахме съвместна дейност с „Аурубис”. Те много бързо откликнаха на нашата молба за осигуряване на нова апаратура в Медицинския център. Предоставена ни беше и не малка финансова помощ.
	К.Петкова: Давам думата на г-жа М.Бръмбева - Председател на ПК ИОСИП, за да ни запознае с решението на комисията.
	М.Бръмбева: Комисията разгледа внесения отчет и с 5 гласа „за” предлага да бъде подкрепен проекта за решение от докладната записка.
	К.Петкова:Давам думата на г-н С.Симеонов- председател на ПК ЗСПОВ. 
          С. Симеонов: Отчетът на „МЦ-Пирдоп” беше разгледан на заседание та комисията.
	След проведеното гласуване с 5 гласа „за” предлагаме ОбС-Пирдоп да подкрепи проекта за решение. 
	К.Петкова: Имате думата за изказвания и становища по внесения  Отчет за дейността и счетоводен баланс на „МЕДИЦИНСКИ ЦЕНТЪР І-ПИРДОП”  ЕООД за  2023г.
	Отношение взеха:
	С. Симеонов: г-н Стоянов преди малко споменахте „Аурубис”, няма ли възможност служителите на „Аурубис” да извършват прегледите си в центъра?
 Д-р Стоянов: Имам тази идея и ще работим в тази посока.
С. Готев: Искам да изкажа благодарност на д-р Стоянов. Медицината не трябва да бъде обвързвана с финансите. Виждаме хилядите доволни хора, на които откликва „Медицинския център”. И компанията „Аурубис” също помага. На една среща с г-жа Драга Сапунджиева, получих информация, че е извършено изцяло подмяната на дограмата на първия етаж в Медицинския център. Казвам, че Вие ще свършите работа по отношение цялостна подмяна на дограмата на първия етаж, тъй като ние общинските съветници сме лишени от възможността от информираност по дейностите заложени в партньорската програма.

	К.Петкова: Имате ли други изказвания по докладната записка? Няма.
	
	Поставям на гласуване проекта за решение от докладната записка , а именно:
На основание чл.21, ал.1, т.6 и т. 23 от ЗМСМА във връзка с чл.137,ал.1,т.3 от Търговския закон и чл.13,ал.1, чл.24, ал.1, т.1, чл.32,т.7 и чл.34, т.3 от  Наредбата за условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност, Общински съвет-Пирдоп приема Отчет за дейността и счетоводен баланс на „МЕДИЦИНСКИ ЦЕНТЪР І-ПИРДОП”  ЕООД за  2023г. 
Моля, гласувайте.
Резултати от гласуването:
[bookmark: _Hlk164964404]	Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Павлов, Ненко Ненчев,  Силвия Георгиева, Симеон Симеонов, Станислав Готев и Тодор Иванов;
 „против“ – няма, „въздържал се” – няма;

	На основание чл.21, ал.1, т. 23от ЗМСМА във връзка с чл.137,ал.1,т.3 от Търговския закон и чл.13,ал.1, чл.24, ал.1, т.1, чл.32,т.7 и чл.34, т.3 от  Наредбата за условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност, след проведеното поименно  гласуване с 13 гласа „за”: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Павлов, Ненко Ненчев,  Силвия Георгиева, Симеон Симеонов, Станислав Готев и Тодор Иванов;
0 гласа  „против” и 0 гласа „въздържал се”  , ОбС-Пирдоп прие

РЕШЕНИЕ
№60
	Общински съвет-Пирдоп приема Отчет за дейността и счетоводен баланс на „МЕДИЦИНСКИ ЦЕНТЪР І-ПИРДОП”  ЕООД за  2023г. 

К. Петкова: Решението се приема.

	Преминаваме към т.6. от дневния ред, по която ще обсъдим Докладна записка относно: Отчет за дейността и годишен финансов отчет на „Пролет” ЕООД за 2023г. 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Предвид правомощията на Общински съвет -Пирдоп, упражняващ правата на Община Пирдоп като едноличен собственик на капитала в общинските  еднолични дружества с ограничена отговорност, съгласно чл.13,ал.1,т.1, вр. с чл.24,ал.1,т.1  Наредбата за условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност, представям на вниманието  Ви Годишният финансов отчет на „ Пролет” ЕООД през 2023г. съдържащ:
1. Счетоводен баланс към 31.12.2023г.;
2. Отчет за приходите и разходите за 2023г.;
3. Отчет за собствения капитал за 2023г.;
4. Отчет за паричните потоци по прекия метод за 2023г.;
5. Оборотна ведомост на „ Пролет” ЕООД от 01.01.2023г.до 31.12.2023г.
Към годишния финансов отчет, Дружеството е представило и годишен доклад за дейността за финансовата 2023г. 
Годишният доклад за дейността на  „Пролет” ЕООД е изготвен съгласно изискванията на чл.39 от Закона за счетоводството.
Дружеството „ Пролет” ЕООД е със 100% общински капитал в размер на 17 000лв. През отчетната  година не са настъпили промени в размера на общия капитал на дружеството спрямо предходния период.
	Към 31.12.2023г. списъчният състав на персонала е 10 човека.
Дейността на дружеството е свързана с производството на натронови пликове, чанти и др. хартиени изделия. Клиенти на продукцията са промишлените предприятия в района.
През 2023г. приходите от производствена дейност са  54 838лв.
За изминалата година дружеството отчита загуба в размер на 156 423лв. спрямо 35 249,72 лв. за 2022г.
Дружеството отчита положителен паричен поток от оперативната дейност.
Видно от отчета е, че общинската дружеството „Пролет” е изложено на определени рискове при осъществяване на дейността си, повлияни от растящи цени на основните суровини и материали, енергия, горива, повишаване на минималната работна заплата и др.
Във внесения доклад накратко е представен и план за развитие за дружеството през настоящата 2024г.
Докладът беше разгледан на заседания на постоянните комисии към ОбС-Пирдоп и давам думата на председателите за становища. 
	К.Петкова: Давам думата на г-жа Бръмбева
	М.Бръмбева: Комисията разгледа внесения отчет за дейността на „ Пролет” ЕООД гр. Пирдоп.След проведеното гласуване с 4 гласа „за” и 1 глас „въздържал се” комисията подкрепи проекта за решение.	
г-н Симеонов, моля да изразите становището на ПС ЗСПОВ. 
	С.Симеонов: Комисията по здравеопазване, социална политика, образование и вероизповедания разгледа представения  отчет. След проведеното гласуване 4 гласа               „за” и 1 глас „въздържал се” предлагаме на ОбС-Пирдоп да подкрепи проекта за решение от докладната записка.
	К.Петкова: Имате ли въпроси по докладната записка? Няма.( Г-жа Петкова прочете проект за решение от докладната записка.)
	Поставям на поименно гласуване проекта за решение, а именно:
	
	Моля, гласувайте.
	Резултати от гласуването:
	Гласували „за”: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Силвия Георгиева, Симеон Симеонов и Тодор Иванов;
	 Гласа „против” – няма, гласували  „въздържал се” – Станислав Готев ;

[bookmark: _Hlk164246867]	На основание чл.21, ал.1, т.23 от ЗМСМА, чл.147,ал.2, вр. с чл.137,ал.1,т.3 от Търговския закон и чл.13, ал.1, т.1, вр. с чл.24, ал.1, т.1 и чл.32,т.7 от Наредбата за условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност, след проведеното поименно гласуване с 12 гласа «за», както следва: Васил Кафеджиев, Георги Панов, Иван Джонгов Деян Стоев, Кристина Петкова,Лало Кирилов, Мария Бръмбева, Ненко Ненчев,Ненко Павлов, Силвия Георгиева,Симеон Симеонов, и Тодор Иванов; 0 гласа „против” и 1 гласа „въздържал се” - Станислав Готев ОбС-Пирдоп прие

РЕШЕНИЕ
№61
	1.Общински съвет-Пирдоп приема Годишен финансов отчет и годишен доклад за дейността на „Пролет”  ЕООД за  2023г. 

	2. Общински съвет-Пирдоп приема реализираната загуба от дейността на „Пролет”  ЕООД за 2023г. в размер на 156 423 лв., която да се отнесе в счетоводството на Дружеството,  като непокрита загуба  от минали години.


К. Петкова: Преминаваме към т.7 от дневния ред, а именно: Докладна записка относно: Отмяна на Решение №36, взето по Протокол №3 от заседание на Общински съвет – Пирдоп, провело се на 28.03.2024г.

	Госпожи и господа общински съветници,
Докладната записка се внася за разглеждане във връзка с осъществен контрол за законосъобразност на Решение № 36, взето по Протокол № 3 от заседание на Общински съвет – Пирдоп, провело се на 28.03.2024г. 
Областният управител на Софийска област със Заповед № ВР-13/11.04.2024г. връща като незаконосъобразно Решение №36, поради допуснати съществени нарушения на материалния и процесуален закон.
Приемайки мотивите на областния управител за връщане на цитираното решение, считам за целесъобразно и правилно същото да бъде отменено.
	 Заповедта на Областния управител на Софийска област е сведена до знанието на всички вас, общински съветници. Докладната записка се разгледа и на заседанията на постоянните комисии.
	Нека да чуем становището на постоянните комисии.
	И.Джонгов-Председател на ПК ИОСИП: Председател на ПК ЗСПОВ: Комисията разгледа докладната записка и след проведеното гласуване с 5 гласа «за» предлага на ОбС-Пирдоп да подкрепи проекта за решение от докладната записка.
	К.Петкова: Има думата г-н С.Симеонов.
	С.Симеонов- Председател на ПК ЗСПОВ: Комисията  предлага на ОбС-Придоп да подкрепи проекта за решение от докладната записка.
	К.Петкова: Давам думата на г-жа Бръмбева.
	М.Бръмбева-Председаел на ПК ИОСИП: На проведеното заседание на комисията докладната записка беше обсъдена. След проведеното гласуване с 5 гласа «за», комисията предлага на ОбС-Пирдоп да подкрепи проекта за решение.
	К.Петкова: Имате ли изказвания по докладната записка? Няма. 
	К.Петкова: Поставям на поименно гласуване проекта за решение, а именно:
	Поставям на гласуване проекта за решение от докладната записка. (Г-жа Петкова прочете проект за решение от докладната записка) 
	Моля, гласувайте поименно.
Резултати от гласуването:
Гласували „за”: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Силвия Георгиева, Симеон Симеонов, Станислав Готев и Тодор Иванов;
Гласували  „против”: няма
Гласували  „въздържал се”: няма

	  На основание чл. 45, ал. 9 от Закона за местното самоуправление и местната администрация,  след проведеното поименно гласуване с 13 гласа „за“, както следва: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Павлов, Ненко Ненчев, Силвия Георгиева, Симеон Симеонов, Станислав Готев и Тодор Иванов; 0 гласа „против” и 0 гласа  „въздържал се”, както следва, Общински съвет – Пирдоп прие

РЕШЕНИЕ
№62
Общински съвет - Пирдоп	отменя  Решение № 36, взето по Протокол № 3 от заседание на Общински съвет – Пирдоп, провело се на 28.03.2024г., поради неговата незаконосъобразност.

 	 К.Петкова: Колеги, преминаваме към т.8. от дневния ред, по която ще обсъдим Докладна записка относно: Кандидатстване на община Пирдоп за присъждане на Европейски етикет в Седма процедура „Европейски етикет за иновации и добро управление на местно ниво“. Давам думата на г-жа Мачканова, за да  представи докладната записка.
	М. Мачканова: Уважаеми госпожи и господа общински съветници,
	Министерството на регионалното развитие и благоустройството обяви Седмата процедура за присъждане на Европейски етикет за иновации и добро управление на местно ниво на общините в Република България. Инициативата е в изпълнение на Стратегията  за иновации и добро управление на местно ниво на Съвета на Европа. Стратегията извежда 12 основни принципа за добро демократично управление.Всички сте запознати с текста на докладната записка. Ако имате въпроси, моля да бъдат зададени. 

К.Петкова: Давам думата на г-жа Бръмбева, за да ни запознае със становището на комисията.
	М.Бръмбева- Председател на ПК ИОСИП: На проведеното заседание ПК ИОСИП разгледа докладната записка. След проведеното гласуване с 5 гласа „ за” предлага на ОбС-Пирдоп да подкрепи проекта за решение.
	С.Симеонов: Постоянната комисия по здравеопазване, социална политика, образование и вероизповедания подкрепя проекта за решение от докладната записка.
	К.Петкова: Имате думата за изказвания и становища по докладната записка.
	К.Петкова: Давам думата за предложения по докладната записка.
	С. Симеонов: Каква ще е ползата?
М. Мачканова: Ще получим обратна връзка от гражданите, за това  как се справя администрацията и как се справя общинския съвет при изпълнение на задълженията си. Ще кандидатстваме в Седмата процедура за присъждане на Етикета за иновации и добро управление на местно ниво през 2024г. Община Пирдоп е приела и прилага в дейността си 12-те принципа за добро демократично управление, залегнали в Стратегията за иновации и добро управление на местно ниво на Съвета на Европа.
Т. Иванов: Има ли финансова рамка?
М. Мачканова: Няма, касае присъждането на етикет.
С. Готев: Имам наблюдения и считам, че през последните години управлението на Община Пирдоп не е демократично. Не ми се вижда и тези 12 критерия, че ние като общински съвет и аз като общински съветник се изпълняват и най-вече за това, че всичко е прозрачно, че гражданите са на първо място. Като пример ще посоча, че колегите искаха да намалят времето за изказване на гражданите от 10 на 2 минути. Това показва загрижеността на общинските съветници към гражданите. Трябва да гласувам „за” това нещо, защото повечето общини в България са демократично настроени и може би има демократично управление, но за съжаление аз не го виждам това нещо в нашата община. Ще подкрепя и ще гласувам „за”, за да можем да продължим напред. 
М. Бръмбева: За коя година кандидатства общината?
М. Мачканова: За първа година кандидатства общината.

	К. Петкова: Други предложения имате ли? Няма.
	Поставям на гласуване проекта за решение от докладната записка (Зачита текста на решението от  докладната записка) 
	Моля, гласувайте: 
	Гласували „за”: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Силвия Георгиева, Симеон Симеонов, Станислав Готев и Тодор Иванов;
Гласували  „против”: няма
Гласували  „въздържал се”: няма
	На основание чл. 21, ал. 1, т. 23 и ал. 2 от Закона за местното самоуправление и местната администрация, във връзка с обявяването от Министерство на регионалното развитие и благоустройството на Седмата процедура за присъждане на Етикета за иновации и добро управление на местно ниво на Съвета на Европа, Постоянната комисия  след проведено гласуване гласуване с 13 гласа „за“, както следва: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Павлов, Ненко Ненчев, Силвия Георгиева, Симеон Симеонов, Станислав Готев и Тодор Иванов; 0 гласа „против” и 0 гласа  „въздържал се”, Общински съвет-Пирдоп, прие 

РЕШЕНИЕ
№63

	Общински съвет град Пирдоп:
	1.Декларира, че Община град Пирдоп е приела и прилага в дейността си 12-те принципа за добро демократично управление, залегнали в Стратегията за иновации и добро управление на местно ниво на Съвета на Европа.
	2.Дава съгласие за участие на Община град Пирдоп в Седмата процедура за присъждане на Етикета за иновации и добро управление на местно ниво през 2024 г.
	3.Възлага на Кмета да създаде необходимата организация за подготовка и кандидатстване на общината в процедурата за присъждане на Етикета.

	К.Петкова: Колеги, преминаваме към т.9. от дневния ред, по която ще обсъдим Докладна записка относно: Удължаване срока на възлагане изпълнението на услуга от общ икономически интерес (УОИИ) - грижа в дома по проект BG05SFPR002-2.001-0213-C01 „Грижа в дома в Община Пирдоп“, по процедура BG05SFPR002-2.001 „Грижа в дома” финансиран по Програма “Развитие на човешките ресурси” 2021-2027г. Давам думата на г-жа Мачканова.

  	М. Мачканова: Уважаеми дами и господа общински съветници,
	Докладната записка ви е представена в писмен вид. 
	Към настоящия момент е необходимо Общински съвет Пирдоп да вземе Решение за удължаване срока за изпълнение на проект „Грижа за дома в Община Пирдоп“, по Административен договор за предоставяне на безвъзмездна финансова помощ с 6   /шест/ месеца. 
	К.Петкова: Чухме докладната записка. Давам думата на г-жа Бръмбева, за да ни запознае със становището на Постоянната комисия по икономика, общинска собственост и инвестиционна политика.
	М.Бръмбева: Комисията разгледа докладната записка и единодушно подкрепи проекта за решение.
	К.Петкова: Давам думата на г-н Симеонов, за да ни запознае със становището на ПК ЗСПОВ.
	С.Симеонов: Комисията разгледа докладната записка и предлага на ОбС-Пирдоп да подкрепи проекта за решение.
	К.Петкова: Имате ли въпроси по докладната записка? Няма.
	( Г-жа Петкова прочете проект за решение от докладната записка). 
Поставям на гласуване проекта за решение .Моля, гласувайте.
Резултати от гласуването:
	Гласували „за”:  Васил Кафеджиев, Георги Панов, Деян Стоев, Кристина Петкова, Лало Кирилов, Мария Бръмбева, Иван Джонгов,  Ненко Павлов, Ненко Ненчев, Симеон Симеонов, Станислав Готев,  Силвия Георгиева и Тодор Иванов;
	Гласували „против” – няма„ 
	Гласували  „въздържал се” – няма;

	На основание чл. 21, ал. 1, т. 23 ал. 2 от Закона за местното самоуправление и местната администрация (ЗМСМА) и чл. 25, ал. 1 и ал. 2, т. 1 от Закона за социалните услуги (ЗСУ), след проведено гласуване с 13 гласа „за”, както следва: Васил Кафеджиев, Георги Панов, Деян Стоев, Иван Джонгов,  Кристина Петкова, Лало Кирилов, Мария Бръмбева, Ненко Ненчев, Ненко Павлов,  Симеон Симеонов, Силвия Георгиева, Станислав Готев и Тодор Иванов; 0  гласа  „против”  и 0 гласа „въздържал се”, Общински съвет-Пирдоп прие 
РЕШЕНИЕ
№64
1.Дава съгласие Община Пирдоп да внесе пред Управляващия орган по Програма „Развитие на човешките ресурси“ искане за удължаване срока за предоставяне на интегрирани здравно-социални услуги в домашна среда по проект „Грижа в дома в Община Пирдоп“ по Административен договор за предоставяне на безвъзмездна финансова помощ № BG05SFPR002-2.001-0213-C01 с 6 /шест/ месеца
2. Възлага изпълнението на интегрирани здравно-социални услуги „Грижа в дома” като услуга от общ икономически интерес (УОИИ) по проект „Грижа в дома в община Пирдоп" по Административен договор № BG05SFPR002-2.001-0213-С01 за предоставяне на безвъзмездна финансова помощ по Програма „Развитие на човешките ресурси“ 2021-2027 на Звено „Асистентска подкрепа“. 

         	К.Петкова: Преминаваме към т.10 от дневния ред, и ще ви запозная с Докладна записка относно: Определяне представител на ОбС - Пирдоп за участие в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.
	В съответствие с изискванията на чл.21, ал.1, т.1 от Закона за местното самоуправление и местната администрация  и чл. 2 от Правилника за реда, начина и условията за отпускане на финансови и материални помощи от Община Пирдоп, приет с решение №54, по протокол №3 от 28.03.2024г. е необходимо да се излъчи представител от Общински съвет – Пирдоп, който да участва в постоянната комисия за разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.
	Докладната записка беше разгледана в заседания на постоянните комисии.
	Давам думата на г-н С.Симеонов, за да ни запознае с предложението на ПК ЗСПОВ.
	С.Симеонов: Комисията разгледа докладната записка. След проведеното гласуване  с 4 гласа „за” и 1 глас „въздържал се”  предлага на ОбС-Пирдоп да бъде определен един представител за целия мандат на ОбС-Пирдоп в Постоянната комисия за разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.
	К.Петкова: Давам думата на г-жа Бръмбева.
	М.Бръмбева- Председател на ПК ИОСИП: На проведеното заседание на ПК ИОСИП докладната записка беше обсъдена.Имаше предложения, които не бяха приети.  След проведеното гласуване с 3 гласа „за” и 1 „въздържал се” постоянната комисия предлага на заседанието на ОбС-Пирдоп да бъде определен представителя в Пирдоп в постоянната комисия за разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.
	К.Петкова: Колеги, имате думата за предложения по докладната записка.
	Отношение взеха:
С. Готев: И на двете постоянни комисии направих своето предложение. Предлагам, да бъде определен председателя на ПК Здравеопазване, социална политика, образование и вероизповедания – г-н Симеон Симеонов в този 4 годишен мандат. Смятам, че за  него ще бъде полезно и ще обогати своя опит в сферата на социалните дейности в следващите 4 години и ще бъде човек, който наистина ще защитава позиции. На комисията беше дадено предложение да бъде избран някой нов общински съветник. Беше зададен въпрос, какво ще се случи, ако нашия представител няма възможност да участва в заседанието на комисията по разпределяне на средствата? Искам да кажа на колегите, които задаваха въпроса, че ние сме направили така в комисиите, където има наш представител за участие в търговете. Там сме го  направили на ротационен принцип. Когато се провежда такъв търг той е с фиксирана дата и всеки е отговорен и трябва да направи това, което е поел като ангажимент. Г-н Симеонов е достатъчно отговорен. Заседанията на комисиите не са точно с фиксиран срок и час. Всички знаем, че заседанията на комисиите се планират предварително и всеки ще си направи график за участие. Това са ми мотивите да предложа г-н Симеонов да бъде наш представител и да работим по начин, по който трябва да работим.
Л. Кирилов: Смятам, че представителството на общинския съвет в тази комисия  трябва да бъде на ротационен принцип. Вече има създадена практика, за участие на ротационен принцип в дейността на комисията за провеждане на търгове и конкурси в община Пирдоп. 
	К.Петкова: Има ли други изказвания? Няма.
	
	К.Петкова: Поставям на гласуване проекта за решение за определяне на представители на ротационен принцип в Постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп за срока на мандата.
Моля, гласувайте.
Резултати от гласуването:
	Гласували „за”: Георги Панов, Кристина Петкова, Лало Кирилов, Ненко Ненчев, Силвия Георгиева, и Тодор Иванов;
          Гласували „против” - Васил Кафеджиев, Деян Стоев, Мария Бръмбева, Ненко Павлов, Симеон Симеонов, Станислав Готев и „въздържал се” – Иван Джонгов .


	На основание чл. 21, ал.1, т.1 от Закона за местното самоуправление и местната администрация  и чл. 2 от Правилника за реда, начина и условията за отпускане на финансови и материални помощи от Община Пирдоп и след проведеното поименно  гласуване с 6 гласа „за”: Георги Панов, Кристина Петкова, Лало Кирилов, Ненко Ненчев, Силвия Георгиева, и Тодор Иванов, 6 гласа  „против” -  Васил Кафеджиев, Деян Стоев, Мария Бръмбева, Ненко Павлов, Симеон Симеонов, Станислав Готев и 1 гласа „въздържал се” -Иван Джонгов, ОбС-Пирдоп прие да подкрепи следния проект за

РЕШЕНИЕ 
№65
	Общински съвет-Пирдоп не приема предложението за определяне на представители на ротационен принцип в Постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп за срока на мандата.

	К.Петкова: Поставям на гласуване проекта за решение, а именно: за представител в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп до края на мандата на ОбС –Пирдоп, да бъде определен Председателя на ПК ЗСПОВ – г-н Симеон Симеонов.
          Моля, гласувайте.
Резултати от гласуването:
	Гласували „за”: Деян Стоев, Иван Джонгов, Ненко Павлов, Симеон Симеонов, Станислав Готев;
          Гласували „против” - няма и „въздържал се” – Васил Кафеджиев, Георги Панов, Кристина Петкова, Лало Кирилов, Мария Бръмбева, Ненко Ненчев, Силвия Георгиева и Тодор Иванов,

	На основание чл. 21, ал.1, т.1 от Закона за местното самоуправление и местната администрация  и чл. 2 от Правилника за реда, начина и условията за отпускане на финансови и материални помощи от Община Пирдоп и след проведеното поименно  гласуване с 5 гласа „за”: Деян Стоев, Иван Джонгов, Ненко Павлов, Симеон Симеонов, Станислав Готев , 0 гласа  „против” и 8 гласа „въздържал се” - Васил Кафеджиев, Георги Панов, Кристина Петкова, Лало Кирилов, Мария Бръмбева, Ненко Ненчев, Силвия Георгиева и Тодор Иванов, ОбС-Пирдоп прие да подкрепи следния проект за
 
 РЕШЕНИЕ
 №66

	Общински съвет- Пирдоп не се приема предложението г-н Симеон Симеонов- Председател на Постоянната комисия по здравеопазване, социална политика, образование и вероизповедания да бъде определен за представител в Постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп за срока на мандата на ОбС-Пирдоп.

	С. Готев: Може би трябва да направя ново предложение, като председател на група. Изпадаме отново в смешната хипотеза, обществото да ни види „що за стока сме”. Изпадаме в смешното положение, ОбС-Пирдоп да не вземе едно толкова елементарно и лесно решение. Утре, ако се наложи някой жител от община Пирдоп да получи помощ, няма да има тази възможност, поради това, че няма да може да има участник от ОбС- Пирдоп и процедурата няма да може да се проведе. На всички нас ни е известно, че гласувахме една наредба, където изяснихме всички помощи, как ще се дават, но за съжаление ОбС, днес не успя да вземе решение да излъчи представител, за което може да страдат само и единствено гражданите. Показа  че е трудоно демократичното управление. 
	Л. Кирилов:Всеки има право на мнение. Не виждам проблем, когато е възприета практика да има ротационен принцип и да има равнопоставеност на всеки един за участие в комисията да бъде избран този принцип. Вие сте против, явно имате ангажимент към конкретна личност, не знам какъв е този ангажимент, но когато го има този правилник и има равнопоставеност, без да има превест над никой, не знам защо гласувахте против това предложение и с което помогнахте да не бъде прието решение. 	
	С. Готев: Гласувах „против”, защото аз предложих и спазих това, което ми е представил председателя на ОбС, това което ни е предложено. Предлагам, човек, и се мотивирах. Дадох своите аргументи, защо трябва да е този човек. Гласуването беше демократично, но хипотезата и нещото което изпаднахте, крайния резултат всички вие го виждате. И дано през следващата седмица не го усетят и жителите на нашата община в резултат на нашата работа.
	Л. Кирилов: Смятам, че дори и по правилник, който гласи че предложенията и промените трябва да се правят до обсъждане на докладните е спазен. Имаше 2 предложения на комисии, едното беше ваше, едното беше мое, и по-точно от нашата група съветници. То беше направено адекватно и можеше да го подкрепите. Тази комисия можеше да работи. От участието ни в тази комисия няма да се прави политиканстване, въпреки, че имаше забежки, че ето видите ли кой разпределя средствата, и че трябва да бъдат дори търсени конкретни хора, които не са дори и Председатели на юридически лица с нестопанска цел. 
	Д. Стоев: Това е вашето мнение. Така ли?

К.Петкова: Поставям на гласуване проекта за решение, а именно:  ОбС-Пирдоп не определя представител  за участие в работата на постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп
          Моля, гласувайте.
Резултати от гласуването:
 	Гласували „за”:  няма,
	Гласували „против”: Станислав Готев,
	Гласували  „въздържал се” – Васил Кафеджиев, Георги Панов, Деян Стоев, Кристина Петкова, Лало Кирилов, Мария Бръмбева, Иван Джонгов,  Ненко Павлов, Ненко Ненчев, Симеон Симеонов  Силвия Георгиева и Тодор Иванов;

	На основание чл. 21, ал.1, т.1 от Закона за местното самоуправление и местната администрация  и чл. 2 от Правилника за реда, начина и условията за отпускане на финансови и материални помощи от Община Пирдоп и след проведеното поименно  гласуване с 0 гласа „за”; 1  гласа  „против” -  Станислав Готев и 12 гласа „въздържал се”, както следва: Васил Кафеджиев, Георги Панов, Деян Стоев, Иван Джонгов,  Кристина Петкова, Лало Кирилов, Мария Бръмбева, Ненко Ненчев, Ненко Павлов,  Симеон Симеонов, Силвия Георгиева, и Тодор Иванов, Общински съвет-Пирдоп прие 


РЕШЕНИЕ
 №67
  	ОбС-Пирдоп не определя представител на Постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.

	С.Готев: Право на отрицателен вот. За съжаление цирка в ОбС-Пирдоп продължава. За елементарни неща, затова, че ние трябва да работим, за това, че са ни избрали жителите, тук мерим коя политическа формация е по-голяма. Това разбрах, за това гласувах „против”, защото това е единствено в ущърбг на жителите на община Пирдоп.

	(Заседанието продължи своята дейност при закрито заседание.)

	К.Петкова: Преминаваме към т.11. от дневния ред и давам думата на г-н Симеонов, за да  представи Докладна записка относно: Определяне носител на наградата: "Даскал Тодор Пирдопски" за 2024 г.    
                                                                        	
	Симеон Симеонов: 
Уважаеми дами и господа общински съветници, 
В срок до 6 май на съответната година Постоянната комисия по здравеопазване, социална политика, образование и вероизповедания приема решения за награждаването им.
	На основание чл.21, ал.1,т.23 и ал.2 от Закона за местното самоуправление и местната администрация и в съответствие с прието решение от Постоянната комисия по здравеопазване, социална политика, образование и вероизповедания, предлагаме Общински съвет-Пирдоп, да присъди наградата „ Даскал Тодор Пирдопски” за 2024 г. на г-жа Евгения Петкова.
	Целият трудов път на г-жа Петкова е свързан с образователното дело в Община Пирдоп. 

	К.Петкова: Нека да чуем становището на ПК ИОСИП.
	Давам думата на г-жа Бръмбева.
	М.Бръмбева: Комисията, след проведеното гласуване с 5 гласа «за» прие решение за изменение на  т.2 от Решение № 44/ 16.04.2009г., както следва:
	т.2 Ежегодната награда «Даскал Тодор Пирдопски» да бъде в размер на 1000лв., която  да бъде връчена само на един учител.
И. Джонгов: Много се радвам, че точна тази учителка ще получи наградата.
С. Готев: Радвам, се че това предложение имах честта да направя на комисиите. Отново вкарваме докладна недокладвана, за съжаление по начина и подхода да опорочим наградата.  Смятам, че в този вид ще се върне решението. Трябва първо да се отмени това решение №44, и после да се гласува. Пак се опорачават нещата. Предлагам, на извънредна сесия преди «Влайковите дни», за да бъде променена сумата. Тъкмо ще се определи и представител на постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.
	В. Кафеджиев: Предлагам, към Решение №44 по Протокол № 5/16.04.2009г. да се добаят още 700,00лв, това е предложението.
Л. Кирилов: Съгласявам се с предложението да се допълни сумата с още 700,00лв.
	К.Петкова: Има ли други предложения? 
	Поставям на гласуване проедложението на г-н Готев, а именно на извънредна сесия да бъде определена сумата за наградата „Даскал Тодор Пирдопски“. Моля, гласувайте.
Резултати от гласуването:
	Гласували „за”: Деян Стоев, Иван Джонгов, Ненко Павлов, Симеон Симеонов, Станислав Готев
          Гласували „против” - Васил Кафеджиев, Мария Бръмбева, Ненко Ненчев, Силвия Георгиева и „въздържал се” – Георги Панов, Кристина Петкова, Лало Кирилов и Тодор Иванов.

	На основание чл.21, ал.1, т.23 и ал.2 от ЗМСМА и след проведеното поименно  гласуване с 5 гласа „за”, както следва: Деян Стоев, Иван Джонгов,  Ненко Павлов,  Симеон Симеонов, Станислав Готев; 4  гласа  „против” - Васил Кафеджиев, Мария Бръмбева, Ненко Ненчев, Силвия Георгиева и 4 гласа „въздържал се” - Георги Панов, Кристина Петкова, Лало Кирилов и Тодор Иванов, ОбС-Пирдоп прие

РЕШЕНИЕ
№68
	Общински съвет- Пирдоп не подкрепя предложението за провеждане на извънредно заседание на Общински съвет –Пирдоп за отмяна на  Решение №44/ 16.04.2009г. по Протокол № 5 на Общински съвет-Пирдоп.

	К.Петкова: Поставям на гласуване предложението, сумата от решение №44/16.04.2009г. да бъде допълнена с 700,00лв. Моля, гласувайте.
Резултати от гласуването:
	Гласували „за”: Васил Кафеджиев, Георги Панов, Кристина Петкова, Лало Кирилов, Мария Бръмбева, Ненко Ненчев, Силвия Георгиева и Тодор Иванов;
          Гласували „против” - няма и „въздържал се” – Деян Стоев, Иван Джонгов,  Ненко Павлов,  Симеон Симеонов, Станислав Готев


	На основание чл.21, ал.1, т.23 и ал.2 от ЗМСМА и след проведеното поименно  гласуване с 8 гласа „за”, както следва: Васил Кафеджиев, Георги Панов, Кристина Петкова, Лало Кирилов, Мария Бръмбева, Ненко Ненчев, Силвия Георгиева и Тодор Иванов; 0  гласа  „против”  и 5 гласа „въздържал се”- Деян Стоев, Иван Джонгов,  Ненко Павлов,  Симеон Симеонов, Станислав Готев,  ОбС-Пирдоп прие

РЕШЕНИЕ
№69
     Общински съвет- Пирдоп допълва т.2 от решение №44/16.04.2009г., както следва:
т.2 Към ежегодната награда «Даскал Тодор Пирдопски» в размер на 300 лв. се добавят още 700 лв. и предметна награда-картина, която да бъде връчена само на един учител.

	Финансовите средства да бъдат изплатени от предвидените в културния календар на Община Пирдоп, Дейност 759 –„Други дейности по култура“, параграф 10-20 „Външни услуги“.
	
	К.Петкова: Поставям на гласуване проекта за решение от докладната записка, а именно: Наградата „Даскал Тодор Пирдопски“ за 2024г. да бъде присъдена на  г-жа Евгения Петкова.
          Моля, гласувайте.
Резултати от гласуването:
	Гласували „за”: Васил Кафеджиев, Георги Панов, Деян Стоев, Иван Джонгов,  Кристина Петкова, Лало Кирилов, Мария Бръмбева, Ненко Ненчев, Ненко Павлов,  Симеон Симеонов, Силвия Георгиева, Станислав Готев и Тодор Иванов;
          Гласували „против” - няма и „въздържал се” – няма


	На основание чл.21, ал.1, т.23 и ал.2 от ЗМСМА и след проведеното поименно  гласуване с 13 гласа „за”, както следва: Васил Кафеджиев, Георги Панов, Деян Стоев, Кристина Петкова, Лало Кирилов, Мария Бръмбева, Ненко Ненчев, Иван Джонгов,  Ненко Павлов,  Симеон Симеонов, Силвия Георгиева, Станислав Готев и Тодор Иванов; 0  гласа  „против”  и 0 гласа „въздържал се”,  ОбС-Пирдоп прие


РЕШЕНИЕ
№70

[bookmark: _GoBack]	Общински съвет- Пирдоп присъжда наградата „Даскал Тодор Пирдопски“ за 2024г. на  г-жа Евгения Петкова.

	Заседанието на Общински съвет-Пирдоп приключи своята работа, поради изчерпване на дневния ред.






ПРОТОКОЛИСТ: 		     ПРЕДСЕДАТЕЛ НА ОБЩИНСКИ СЪВЕТ-ПИРДОП:
/ М.Кръстева/						/ КРИСТИНА ПЕТКОВА/

